
చెన్నై, ఫిబ్రవరి 6 (ఆంధ్రజ్యోతి): తమిళనాడు ముఖ్యమంత్రి పీఠాన్ని అధిరోహించాలనుకున్న అన్నాడీఎంకే ప్రధాన కార్యదర్శి వీకే శశికళకు ఆదిలోనే హంసపాదు ఎదురైంది. మంగళవారం ఉదయం నిర్వహించ తలపెట్టిన ఆమె ప్రమాణ స్వీకార కార్యక్రమం రద్దయింది. అక్రమాస్తుల కేసులో కోర్టు తీర్పు ఇచ్చే వరకూ వేచి చూడాలని గవర్నర్ విద్యాసాగర్ రావు నిర్ణయించడమే ఇందుకు కారణమని తెలుస్తోంది. సోమవారం ఉదయం నుంచే నాటకీయంగా జరిగిన వరుస పరిణామాలు ఆమెకు ప్రతికూలంగా మారాయి.  నిజానికి, ముఖ్యమంత్రి పదవికి పన్నీరు సెల్వం చేసిన రాజీనామాను ఢిల్లీలో ఉండే సోమవారం ఉదయం గవర్నర్ ఆమోదించేశారు! దాంతో, శశికళ ప్రమాణ స్వీకారానికి మార్గం సుగమమైందని అన్నాడీఎంకే వర్గాలు భావించాయి. మెరీనా తీరంలోని మద్రాస్ యూనివర్సిటీ సెంటినరీ హాలులో ఏర్పాట్లు చేశాయి. అయితే, పన్నీర్ రాజీనామాను ఆమోదించిన గవర్నర్.. శాసనసభాపక్ష నేతగా శశికళను ఎన్నుకున్నట్లు ఎమ్మెల్యేలు సంతకాలు చేసిన లేఖను ఇచ్చేందుకు మాత్రం అవకాశం ఇవ్వలేదు. అదే సమయంలో, జయలలిత అక్రమాస్తుల కేసును విచారిస్తున్న సుప్రీం ధర్మాసనం.. వారం రోజుల్లోనే ఈ కేసులో తీర్పును వెలువరిస్తామని ప్రకటించింది. ఆ కేసులో రెండో నిందితురాలిగా శశికళ ఉండడంతో ప్రమాణ స్వీకారంపై సస్పెన్స్ రాజ్యమేలింది. అయినా, రాత్రికి గవర్నర్ చెన్నై వస్తారని, ఆయన్ని కలిసి ఎమ్మెల్యేల సంతకాలతో కూడిన లేఖను ఇవ్వాలని అన్నాడీఎంకే సీనియర్లు తమ పార్టీ కార్యాలయంలోనే రాత్రి పొద్దుపోయే వరకూ ఎదురు చూశారు! అయినా, గవర్నర్ నుంచి స్పందన లేదు. దాంతో, నిరాశగా వెళ్లిపోయారు.కేంద్రం ఆదేశాలతో ఢిల్లీ వెళ్లిన గవర్నర్ విద్యాసాగర్ రావ్ అన్నాడీఎంకే శాసనసభాపక్ష నేత మార్పుపై సోమవారం ఢిల్లీ పెద్దలతో కూలంకషంగా చర్చించారు. రూ.66.65 కోట్ల అక్రమాస్తుల కేసులో జయతోపాటు నిందితురాలిగా ఉన్న శశికళ కేసుపై వారంలోపు తీర్పు వెలువరిస్తామని సుప్రీం కోర్టు ప్రకటించడంతో, ఏమి చేయాలనే అంశంపై అటార్నీ జనరల్ సలహా కోరారు. ఆయన సూచన మేరకు ఆ కేసు తీర్పు వెలువడిన తర్వాతే ప్రమాణ స్వీకారం చేయించాలని గవర్నర్ భావిస్తున్నట్లు సమాచారం. ఒకవేళ ఇప్పటికిప్పుడు శశికళ చేత సీఎంగా ప్రమాణ స్వీకారం చేయిస్తే.. వారం రోజుల్లోపే కోర్టు ఆమెకు వ్యతిరేకంగా తీర్పునిస్తే.. మళ్లీ కొత్త సీఎంను ఎన్నుకోవాల్సి ఉంటుంది.   ఇప్పటికే మూడు నెలల్లో ముగ్గురు సీఎంలు వచ్చారంటూ సర్వత్రా విమర్శలు వెల్లువెత్తుతున్న నేపథ్యంలో ప్రమాణ స్వీకారం వాయిదా వేయాలని నిర్ణయించారు. ఈ మేరకు అన్నాడీఎంకే వర్గాలకు సమాచారం అందింది. గవర్నర్ అటు నుంచి అటే ముంబై వెళ్లిపోయారు. కోయంబత్తూరులో మంగళవారం జరగాల్సిన యూనివర్సిటీ స్నాతకోత్సవాన్ని కూడా వాయిదా వేశారు. ఇక, విశ్రాంతి కోసం ఊటీ వెళ్లడం, అక్కడి నుంచే గవర్నర్ హుటాహుటిన ఢిల్లీ వెళ్లిన విషయం తెలిసిందే. దాంతో, ఊటీలోనే ఉన్న తన కుటుంబాన్ని కూడా ముంబైకి తీసుకువచ్చేయాలని అధికారులకు గవర్నర్ స్పష్టం చేసినట్లు అధికార వర్గాలు తెలిపాయి. నంబరు 2 శశికళ శశికళకు వ్యతిరేకంగా రాజ్భవన ముట్టడి ముఖ్యమంత్రి శశికళ పేరుతో ట్విటర్ ఖాతా: ప్రభుత్వాధికారుల అత్యుత్సాహం మంత్రి పదవి పట్ల పన్నీర్ విముఖత! కమల్ ట్వీట్.. ఎవరికి చురక? ‘మన్నార్గుడి మాఫియా’ పట్ల మోదీకి సదభిప్రాయం లేదు

chennai, fibravari 6 (aandhrajyoti): tamilanadu mukhyamantri peethaanni adhirohinchaalanukunna annadienke pradhaana kaaryadarsi veeke sasikalaku aadilone hamsapaadu eduraindi. mangalavaaram udayam nirvahincha talapettina aame pramaana sweekaara kaaryakramam raddayindi. akramaastula kesulo kortu teerpu iche varakuu vechi chuudaalani gavarnar vidyasagar raavu nirnayinchadame induku kaaranamani telustondi. somavaram udayam nunche naatakeeyamgaa jarigina varusa parinaamaalu aameku pratikuulamgaa marai.  nijaaniki, mukhyamantri padaviki panneeru selvam chesina rajinamanu dhilleelo unde somavaram udayam gavarnar aamodinchesaaru! daamto, sasikala pramaana sweekaaraaniki maargam sugamamaindani annadienke vargaalu bhavinchayi. merina teeramloni madras university centinery haalulo erpaatlu chesaayi. ayithe, pannir rajinamanu aamodinchina gavarnar.. saasanasabhaapaksha nethagaa sasikalanu ennukunnatlu emmelyelu santakaalu chesina lekhanu ichenduku maatram avakaasam ivvaledu. adhe samayamlo, jayalalita akramaastula kesunu vichaaristunna supreem dharmasana.. vaaram rojullone ee kesulo teerpunu veluvaristaamani prakatinchindi. aa kesulo rendo nindituraaligaa sasikala undadamtho pramaana sweekaarampai suspens rajyamelindi. aina, raatriki gavarnar chennai vastaarani, aayanni kalisi emmelyela santakaalato kuudina lekhanu ivvaalani annadienke seenierlu tama party kaaryaalayamloonae raatri poddupoye varakuu eduru chusaru! aina, gavarnar nunchi spandana ledu. daamto, niraasagaa vellipoyaaru.kendram aadesaalato dhilli vellina gavarnar vidyasagar rav annadienke saasanasabhaapaksha netha maarpupai somavaram dhilli peddalatoe koolankashamgaa charchinchaaru. roo.66.65 kotla akramaastula kesulo jayatopatu nindituraaligaa unna sasikala kesupai vaaramlopu teerpu veluvaristaamani supreem kortu prakatinchadamtho, emi cheyalane amsampai atarni janaral salaha koraru. aayana suuchana meraku aa kesu teerpu veluvadina tarvate pramaana sweekaaram cheyinchaalani gavarnar bhaavistunnatlu samacharam. okavela ippatikippudu sasikala chetha cmga pramaana sweekaaram cheyiste.. vaaram rojullope kortu aameku vyatirekamgaa teerpuniste.. malli kotta cmnu ennukovalsi untundi.   ippatike moodu nelallo mugguru cmlu vachaarantuu sarvatra vimarsalu velluvettutunna nepathyamlo pramaana sweekaaram vaayidaa veyalani nirnayinchaaru. ee meraku annadienke vargaalaku samacharam andindi. gavarnar atu nunchi ate mumbai vellipoyaaru. koyambatturulo mangalavaaram jaragaalsina university snaatakotsavaanni kuudaa vaayidaa vaesaaru. ika, vishraanti kosam ooti velladam, akkadi nunche gavarnar hutaahutina dhilli vellina vishayam telisinde. daamto, ooteelone unna tana kutumbaanni kuudaa mumbaiki teesukuvacheyalaani adhikaarulaku gavarnar spashtam chesinatlu adhikara vargaalu telipai. nambaru 2 sasikala sasikalaku vyatirekamgaa rajbhavana muttadi mukhyamantri sasikala paerutho twiter khata: prabhutvaadhikaarula atyutsaaham mantri padavi patla pannir vimukhata! kamal tweet.. evariki churaka? ‘mannargudi mafia’ patla modeeki sadabhipraayam ledu